Ακόμα μεγαλύτερες διαστάσεις παίρνει η τραγωδία, που από το πρωί συγκλονίζει ολόκληρη την Μεσσηνία.

Οπως έγινε γνωστό πριν λίγο δυστυχώς έχασε την μάχη με το θάνατο και ο τρίτος 15χρονος, o Ενρίκο Μπουζάνι, με καταγωγή από την Αλβανία, που είχε διακομιστεί με βαριά τραύματα στο Πανεπιστημιακό Νοσοκομείο του Ρίου στην Πάτρα. Ακαριαία είχαν χάσει τη ζωή τους ένας 15χρονος Ελληνας. ο Νίκος Τριαλλώνας και ένας 15χρονος Βούλγαρος Χρηστος Μερτάι. Η είδηση έχει "σκεπάσει" με οδύνη την Κυπαρισσία, όπου έμεναν οι τρεις 15χρονοι.

Να θυμίσουμε πως το τροχαίο έγινε σήμερα το πρωί στον δρόμο Κυπαρισσίας - Φιλιατρών στο ύψος της Τερψιθέας, όταν το αυτοκίνητο, που οδηγούσε ένας από τους 15χρονους συγκρούστηκε μετωπικά με φορτηγάκι, που οδηγείτο από έναν 48χρονο Ρουμάνο.

Οι τρεις νεαροί ήταν ποδοσφαιριστές στην ακαδημία του ΑΟ Κυπαρισσία, με την ομάδα να τους αποχαιρετάει μέσω Facebook.